Document ID: 31990L0018

Title and Content:
***** ΟΔΗΓΙΑ ΤΗΣ ΕΠΙΤΡΟΠΗΣ της 18ης Δεκεμβρίου 1989 για την προσαρμογή στην τεχνική πρόοδο του παραρτήματος της οδηγίας 88/320/ΕΟΚ του Συμβουλίου για την επιθεώρηση και τον έλεγχο της ορθής εργαστηριακής πρακτικής (ΟΕΠ) (90/18/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας. την οδηγία 88/320/ΕΟΚ του Συμβουλίου της 9ης Ιουλίου 1988 για την επιθεώρηση και τον έλεγχο της ορθής εργαστηριακής πρακτικής (ΟΕΠ) (1), και ιδίως το άρθρο 7 παράγραφος 2, Εκτιμώντας: ότι, προκειμένου να διευκολυνθεί η ενιαία ερμηνεία σε όλη την έκταση της Κοινότητας, είναι αναγκαίο να προσαρμοστεί το παράρτημα της εν λόγω οδηγίας 88/320/ΕΟΚ με αντικατάσταση της παραπομπής στα κατευθυντήρια έγγραφα του Οργανισμού Οικονομικής Συνεργασίας και Ανάπτυξης (ΟΟΣΑ) από το πλήρες κείμενο των εγγράφων αυτών, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Το παράρτημα της οδηγίας 88/320/ΕΟΚ αντικαθίσταται από το παράρτημα της παρούσας οδηγίας. Άρθρο 2 1. Τα κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο μέχρι την 1η Ιουλίου 1990, σε συνδυασμό με την οδηγία 88/320/ΕΟΚ. Πληροφορούν αμέσως την Επιτροπή σχετικά. 2. Τα κράτη μέλη φροντίζουν να ανακοινώσουν στην Επιτροπή το κείμενο των διατάξεων του εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία. Άρθρο 3 Η παρούσα οδηγία απευθύνεται στα κράτη μέλη. Βρυξέλλες, 18 Δεκεμβρίου 1989.

Classification Labels:
1164
249

Label Descriptions:
{"1164": "Χημική βιομηχανία", "249": "ΒΙΟΜΗΧΑΝΙΑ"}

EuroVoc IDs (Original): 3632
4415
1362
1422
2478
2188

EuroVoc IDs (Expanded): 3632
4415
1362
1422
2478
2188

Dataset Source: meu

Split: train